《曲游春·画舸西泠落》
宋代·施岳

画舸西泠落，占柳阴花影，芳意如织。小楫冲波，度麴尘扇底，粉香帘隙。岸转斜阳隔。又过尽、别船箫笛。傍断桥、翠绕红围，相对半篙晴色。顷刻。千山暮碧。向沽酒楼前，犹系金勒。乘月归来，正梨花夜缟，海棠烟幕。院宇明寒食。醉乍醒、一庭春寂。任满身、露湿东风，欲眠未得。

作者简介：施岳（约1247年前后在世），字仲山，号梅川，吴人。生卒年均不详，约宋理宗淳佑中前后在世。精于音律。卒，杨缵为树梅作亭，薛梦珪为作墓志，李彭老书，周密题，葬于西湖虎头岩下。可见他在当时是很受文人推重的。但他生平的事迹已经不可考。岳因通音律，故作词声元舛误；又因多读唐诗，故词语多雅淡。所作今仅见存于绝妙好词中的六首。